### Resumé

[adresse] blev etableret som et tværkommunalt samarbejde i 2022 med det formål at fremme cyklisme i [adresse]. Ambitionen er at få flere borgere til at vælge cyklen som transportmiddel, hvilket bidrager positivt til klima, folkesundhed og trængsel. Partnerskabet løber frem til udgangen af 2024, og det foreslås, at Vejle Kommune forlænger deltagelsen frem til udgangen af 2026.

### Sagsfremstilling

[adresse] er et samarbejde mellem Region Syddanmark og 12 sydjyske kommuner, herunder Vejle Kommune. Målet er at styrke arbejdet med cykelfremme og etablere fælles initiativer, der kan understøtte regionale og kommunale strategier for grøn mobilitet.

Alliancen har siden 2022 arbejdet med:

* Kortlægning af cykelinfrastruktur i [adresse]
* Koordinering af tværkommunale cykelprojekter og ansøgninger til statslige cykelpuljer
* Videndeling og inspiration på tværs af kommuner og region
* Gennemførelse af fælles kampagner for at fremme cyklisme

Forlængelsen af partnerskabet frem til 2026 er i tråd med [adresse] målsætninger i den grønne mobilitetsplan og klimastrategi, der har fokus på at gøre cyklen til et mere attraktivt valg. Samarbejdet er værdifuldt for at styrke både den kommunale indsats og det regionale samarbejde om cykelfremme.

**Kommunens forpligtelser:**
Ved en forlængelse forpligter Vejle Kommune sig til fortsat:

* At bidrage med data til fælles kortlægninger og analyser
* At deltage aktivt i alliancen, herunder halvårlige møder
* At indgå i relevante tema- og rutesamarbejder

Deltagelse medfører alene timeforbrug for udvalgte medarbejdere og har ingen yderligere økonomiske konsekvenser.

Vedlagt sagen findes den opdaterede partnerskabserklæring med tilhørende kommissorium for 2025-2026.

### Klima og resiliensvurdering

Cykelfremme reducerer CO2-udledning, støj og trængsel og bidrager til bedre folkesundhed. En fortsat indsats for at få flere til at cykle vil understøtte [adresse] mål for grøn mobilitet beskrevet i Mobilitetsplan 2018-2030, Det grønne visionstillæg til Mobilitetsplanen og i [adresse].

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** Vejle Kommune forlænger partnerskabsaftalen i [adresse] frem til udgangen af 2026.

### Beslutning

Godkendt.